หุ้นไทยวันนี้ทรงตัว ลดลง 0.1 จุด
ดัชนีตลาดหลักทรัพย์ไทยวันนี้ ปิดตลาดที่ระดับ 709.64 จุด ลดลง 0.10 จุด (-0.01%) มูลค่าการซื้อขาย 12,646 ล้านบาท
15 ธ.ค. 2552

ดัชนีตลาดหลักทรัพย์ไทยวันนี้ ปิดตลาดที่ระดับ 709.64 จุด ลดลง 0.10 จุด (-0.01%) มูลค่าการซื้อขาย 12,646 ล้านบาท
หลักทรัพย์ที่มีการซื้อขายสูงสุด 5 อันดับแรก ได้แก่
BANPU ปิดที่ 566.00 บาท เพิ่มขึ้น 16.00 บาทมูลค่าซื้อขาย 1,310.99 ล้านบาท 
PTT    ปิดที่ 227.00 บาท เพิ่มขึ้น  2.00 บาท มูลค่าการซื้อขาย 921.31 ล้านบาท
SCC    ปิดที่ 228.00 บาท เพิ่มขึ้น  4.00 บาท มูลค่าการซื้อขาย   631.47 ล้านบาท
TMB    ปิดที่   1.16 บาท เพิ่มขึ้น  0.03 บาท มูลค่าการซื้อขาย   612.29 ล้านบาท
TCAP  ปิดที่  22.20 บาท ลดลง   0.40 บาท มูลค่าการซื้อขาย   435.46 ล้านบาท
สำหรับ การซื้อขายสุทธิ พบว่า นักลงทุนสถาบัน เพิ่มขึ้น 467.24 ล้านบาท นักลงทุนต่างประเทศ เพิ่มขึ้น 445.75 ล้านบาท ส่วนนักลงทุนทั่วไป ลดลง 975.20 ล้านบาท
นายวีระชัย ครองสามสี ผู้อำนวยการอาวุโส ฝ่ายกลยุทธ์การลงทุน บล.ฟาร์อีสท์ กล่าวว่า ตลาดหุ้นไทยวันนี้ทรงตัว มูลค่าการซื้อขายเบาบางสะท้อนว่าช่วงนี้เป็นช่วงที่ฝั่งยุโรปและสหรัฐเริ่มที่จะลดลง ส่วนหนึ่งตอบรับเรื่องของดูไบ ที่อาบูดาบีที่อัดฉีดเม็ดเงินไปแล้ว วันนี้ตลาดจึงเริ่มทรงตัว
สำหรับปัจจัยที่ต้องจับตามองตลอดสัปดาห์นี้ นอกเหนือจากตัวเลขหนี้สาธารณะแล้ว ต้องจับตาผลต่อเนื่องจากการที่ประเทศกรีซถูกปรับลดเครดิต เพราะถ้าดูประเทศอื่นอันดับ 1-20 อย่างสหรัฐมีมูลหนี้เพิ่มขึ้น ซึ่งมีความเสี่ยงที่จะมีการปรับลดอันดับเครดิต
ขณะเดียวกันสัปดาห์นี้จะมีตัวเลขเศรษฐกิจของสหรัฐต้องจับตาดูหลายตัว ที่จะเกิดขึ้นคงมีผลต่อทิศทางตลาดหุ้นสหรัฐด้วย และประเทศไทยยังขาดปัจจัยใหม่ๆ สนับสนุน จึงอาจจะทำให้ตลาดทรงตัว กรอบการเคลื่อนไหวสัปดาห์นี้มองแนวรับ 705 จุด แนวต้าน 715 จุด